section_heading: Moderno doba
paragraph_text: 250px|mini|desno|Kralj Idris I. Godine 1947. Italija se odrekla svih prava i cijelog teritorija Libije. Dana, 21. studenoga 1949. Opća skupština UN-a donijela je odluku prema kojoj bi zemlja u narednim godinama trebala postati neovisna država. Tako je država proglasila svoju neovisnost 24. prosinca 1951. godine, kao prva država koja se osamostalila putem UN-a i jedna od prvih bivših europskih kolonija koja je stekla neovisnost. Libija je proglašena ustavnom monarhijom na čelu s kraljem Idrisom I.